നിര്ധന കുടുംബത്തിന് വീടൊരുക്കി സംഘടനകള് സുല്ത്താന് ബത്തേരി: റോട്ടറി ബത്തേരിയും മാസ് ക്ലബ് പുത്തന്കുന്നും മൂലങ്കാവ് സെന്റ് ജൂഡ് അയല്ക്കൂട്ടവും സംയുക്തമായി നിര്ധന കുടുബത്തിന് വീടൊരുക്കി. പുത്തന്കുന്നില് പൊളിഞ്ഞുവീഴാറായ വാടക വീട്ടില് താമസിച്ചിരുന്ന നിധിനും കുടുംബത്തിനുമാണ് വീടൊരുക്കിയത്. 25 വര്ഷത്തോളം വീടില്ലാതെ ബുദ്ധിമുട്ടുകയായിരുന്നു നിധിന്. സ്വന്തമായി സ്ഥലമില്ലാത്തതിനാല് ലൈഫില് വീട് ലഭിക്കുകയില്ലെന്ന് അറിഞ്ഞതോടെ ആ പ്രതീക്ഷയും നഷ്ടമാകുകയായിരുന്നു. തുടര്ന്നാണ് റോട്ടറിയുടെ നേതൃത്വത്തില് ചീരാല് കല്ലുമുക്കില് നാലര സെന്റ് സ്ഥലം വാങ്ങി കൊടുത്തത്. ഇവര്ക്ക് വീട് വെച്ച് കൊടുക്കാന് സഹായവുമായി മാസ് ക്ലബ് പുത്തന്കുന്ന് വന്നപ്പോള് സാന്പത്തിക സഹായവുമായി മൂലങ്കാവ് സെന്റ് ജൂഡ് അയല്ക്കുട്ടവും എത്തി. മൂന്ന് സംഘടനകള് ഒന്നായപ്പോള് മനോഹരമായ വീടൊരുങ്ങി. വയനാട് ജില്ലാ പഞ്ചായത്ത് പ്രസിഡന്റ് സംഷാദ് മരക്കാര് വീടിന്റെ താക്കോല് കൈമാറി. സണ്ണി വിളക്കുന്നേല് അധ്യക്ഷത വഹിച്ചു. ജില്ലാ പഞ്ചായത്ത് മെന്പര് അമല് ജോയി, വാര്ഡംഗം പി.കെ. കൃഷ്ണന്കുട്ടി, മാസ് ക്ലബ് ഭാരവാഹി റഫീക്ക്, റോട്ടറി പ്രസിഡന്റ് പി.പി. ബിജു, കെ.പി. രവിന്ദ്രനാഥ്, നിഖില, വാര്ഡ് കണ്വീനര് ഗോപാലകൃഷ്ണര് എന്നിവര് പ്രസംഗിച്ചു.